عدى النهار

عدى النهار
بليغ حمدى|300 px|thumb

   كلمات 
عدّى النهار و المغربية جايّة

تتخفّى ورا ضهر الشجر

و عشان نتوه فى السكة

شالِت من ليالينا القمر

و بلدنا ع الترعة بتغسل شعرها

جانا نهار مقدرش يدفع مهرها

يا هل ترى الليل الحزين

ابو النجوم الدبلانين

ابو الغناوى المجروحين

يقدر ينسّيها الصباح

ابو شمس بترش الحنين

أبداً بلدنا ليل نهار

بتحب موّال النهار

لما يعدّى فى الدروب

و يغنّى قدّام كل دار

و الليل يلف ورا السواقي

زى ما يلف الزمان و على النغم

تحلم بلدنا بالسنابل و الكيزان

تحلم ببكرة و اللى حيجيبه معاه

تنده عليه فى الظلمة و بتسمع نداه

تصحى له على ايد الأدان

تروح تقابله فى الغيطان

فى المحلات و المصانع و المدارس و الساحات

طالعة له صحبة جنود

طالعة له رجال اطفال بنات

كل الدروب واخدة بلدنا للنهار

و احنا بلدنا ليل نهار

بتحب موال النهار

لما يعدى فى الدروب

و يغنى قدّام كل دار
 شوف كمان 

 ليستة اغانى عبد الحليم حافظ

تصنيف:اغانى وطنيه مصريه
تصنيف:اغانى باللغه المصريه
تصنيف:اغانى عبد الحليم حافظ
تصنيف:اشعار عبد الرحمن الابنودى
تصنيف:كلمات اغانى